Krasnoje Selo

Krasnoje Selo (russisk: Кра́сное Село́, oversatt: «vakker landsby») er en by underlagt den føderale byen St. Petersburg i Russland. Den ligger rundt 25 kilometer sørvest for sentrum av St. Petersburg. Byen hadde 58 652 innbyggere i 2023. Krasnoje Selo ble grunnlagt tidlig på 1700-tallet som en landsby sør for St. Petersburg. I 1764 hadde landsbyen en papirfabrikk, beliggende ved veien til St. Petersburg. På 1800-tallet utviklet Krasnoje Selo seg til å bli en rekreasjonsforstad til hovedstaden, med et stort antall datsjaer og villaer, herunder tsarenes sommerresidenser. Byen ligger på jernbanestrekningen St. Petersburg (Baltiske stasjon)–Gattsjina. Strekningen frem til Krasnoje Selo ble åpnet i 1859; videreføringen på vel 20 kilometer til Gattsjina fulgte i 1872, dit den fikk tilknytning til den i 1870 bygde strekningen til Tallinn. Det gikk også forbindelse videre mot Warszawa. I 1884 testet flykonstruktøren Aleksander Mozjajskij sitt tidlige monoplan der, og oppnådde et motorassistert take off eller «hopp» på 60 – 100 meter. Krasnoje Selo fikk innvilget bystatus i 1925, og ble i 1973 lagt inn under byen Leningrads jurisdiksjon. Referanser Eksterne lenker Offisielt nettsted (en) Krasnoe Selo – kategori av bilder, video eller lyd på Commons